Аделберт фон Шамисо
Зима

Превод от немски: Венцеслав Константинов, —

chitanka.info

В младите години

        Имах ведър нрав,

В слънчевия блясък

        Бях добър, корав.

Приливи любовни,

        Цветове, звезди!

С издръжливи жили!

        С пламенни гърди!

Всичко изповехна:

        Блянове, реси;

Зимата прошари

        Моите коси.

Бързо остарявам,

        Слаб съм, сляп и глух.

Ах! Лети животът

        Като вихър сух!

1837

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.